Katri Horma

Katri Horma (sündinud 1970. aastal) on eesti filminäitleja.

Ta tegi filmidebüüdi 1987. aastal Elise rolliga filmis "Metsluiged", mis on teostatud Hans Christian Anderseni samanimelise muinasjutu alusel. Peaosa oli tal ka Imbi Tammena 1989. aastal filmis "Inimene, keda polnud".

Veel on Horma mänginud Peeter Urbla lavastatud mängufilmi "Balti armastuslood" kolmandas osas "Vytautas ja Juozas. Leedu sügis 1991" (1994, Kristiina) ja mängufilmis "Daam autos" (1992, tüdruk).Katri Horma. Eesti filmi andmebaas. Ta on mänginud ka Venemaa filmis "Воздушный поцелуй" (1991 Nastja) ja Soome filmis "Marraskuun harmaa valo" (1993 Kerrossiivoja).Katri Horma. Andmebaas IMDb, vaadatud 13. aprill 2025. Samuti osales ta kõrvalosas 1993. aasta Venemaa filmis "Тайна королевы Анны, или Мушкетеры 30 лет спустя", mis oli Nõukogude Liidus väga populaarse 1979. aasta filmi "Д`Артаньян и три мушкетера" ("D'Artagnan ja kolm musketäri") järg.The Secret of Queen Anne or Musketeers Thirty Years After. en.kinorium.com. vaadatud 13. aprill 2025.

Seejärel loobus Horma filminduses osalemisest ja alustas tegutsemist reklaami ning turunduse vallas. Ta on tegelenud meedia ja kommunikatsiooniteadusega ning õppinud Eesti Humanitaarinstituudis, Tallinna Pedagoogikaülikoolis ja Tallinna Ülikoolis.Katri Horma. etis.ee, vaadatud 13. aprill 2013.

 Viited 

 Kirjandus 
 Katri Horma meenutab: "Inimene, keda polnud" meeskond oli heas mõttes kirju! kroonika.delfi.ee, 13. juuni 2012.

Välislingid
 Katri Horma andmebaasis IMDb.
 Катри Хорма. en.kinorium.com
 Inimene, keda polnud. Film täispikkuses, jupiter.err.ee.

Kategooria:Eesti filminäitlejad
Kategooria:Sündinud 1970